NARIADENIE KOMISIE (ES) č. 1833/94
z 26. júla 1994,
ktorým sa mení a dopĺňa nariadenie (EHS) č. 3130/78, ktorým sa určujú intervenčné centrá pre olivový olej
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi1, naposledy zmenené a doplnené nariadením (ES) č. 3179/932, najmä na jeho článok 12 ods. 4,
so zreteľom na nariadenie Rady (EHS) č. 2754/78 z 23. novembra 1978 o intervencii v oblasti olivového oleja3, v znení nariadenia (EHS) č. 2203/904,
keďže nariadenie (EHS) č. 2754/78 ustanovuje kritériá určovania intervenčných centier pre olivový olej; keďže v súlade s uvedenými kritériami a s cieľom zlepšiť používanie intervenčných pravidiel v Grécku by sa rozmiestnenie intervenčných centier v tejto krajine malo zmeniť;
keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Intervenčné centrá pre olivový olej patriace do položky Grécko v prílohe k nariadeniu Komisie (EHS) č. 3130/785 sa týmto nahrádzajú intervenčnými centrami v prílohe k tomuto nariadeniu.
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 1994.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. júla 1994